**ΑΠΟΣΠΑΣΜΑ**

Από το πρακτικό της 4ης/2021 ΚΑΤΕΠΕΙΓΟΥΣΑΣ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗ

της Επιτροπής Ποιότητας Ζωής Δήμου Λεβαδέων

**Αριθμός απόφασης 4**

**Εισήγηση προς το Δημοτικό Συμβούλιο επί της Μελέτης Περιβαλλοντικών Επιπτώσεων με τίτλο: «Αιολικός Σταθμός Παραγωγής Ηλεκτρικής ενέργειας (ΑΣΠΗΕ)ισχύος 21 MW, στη θέση Ράχης Λούτσες-Ζέλιτσα, της Δημοτικής Ενότητας Κορώνειας του Δήμου Λεβαδέων ».**

Στη Λιβαδειά σήμερα την 12η Μαιου 2021, ημέρα Τετάρτη και ώρα 11.00, συνεδρίασε κατεπειγόντως δια περιφοράς η Επιτροπή Ποιότητας Ζωής, μετά την με αριθμ. πρωτ.: 7759/11-05-2021 πρόσκληση του Προέδρου της και Δημάρχου Λεβαδέων κ. Ιωάννη Δ. Ταγκαλέγκα, βάσει των διατάξεων:

1) του άρθρου 77 του Ν. 4555/2018, όπως τροποποιήθηκε από το άρθρο 184 του Ν. 4635/2019,

2) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του”,

3) της με αριθμ. πρωτ.: 18318/13-3-2020 (ΑΔΑ 9ΛΠΧ45ΜΤΛ6-1ΑΕ) εγκυκλίου του Υπουργείου Εσωτερικών “Σύγκληση συλλογικών οργάνων των δήμων, των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής διάδοσης του κορωνοϊού COVID-19,

4) της 40/20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών “Ενημέρωση για την εφαρμογή του κανονιστικού πλαισίου αντιμετώπισης του κορονωϊού COVID-19, αναφορικά με την οργάνωση και λειτουργία των δήμων”.

5) Την παρ.3 του υπ.αριθμ.ΔΙΔΑΔ/Φ69/133/ΟΙΚ.20764/7-11-20 εγκ.του ΥΠΕΣ. (ΑΔΑ:Ψ48Γ46ΜΤΠ6-ΛΣΡ)

Ο Πρόεδρος της ΕΠΟΙΖΩ κ. Ιωάννης Δ. Ταγκαλέγκας – Δήμαρχος Λεβαδέων - κήρυξε την έναρξη της δια περιφοράς κατεπείγουσας συνεδρίασης, αφού διαπιστώθηκε ότι υπάρχει η νόμιμη απαρτία επειδή σε σύνολο εννέα (9) τακτικών μελών ήταν παρόντα επτά (7) εκ των οποίων και ένα αναπληρωματικό. ήτοι:

ΠΑΡΟΝΤΕΣ ΑΠΟΝΤΕΣ

1. Ταγκαλέγκας Δ. Ιωάννης - Πρόεδρος 1. Τζεσμετζής Μανώλης

2. Καλογρηάς αθανάσιος 2. Τζουβάρας Νικόλαος

3. Σαγιάνης Μιχαηλ 3. Γιαννακόπουλος Βρασίδας

4 Τόλιας Δημήτριος

5. Αρκουμάνης Πέτρος

6. Πλιακοστάμος Κων/νος

7. Καράβα Χρυσοβαλάντου – Βασιλική (Βάλια) Οι οποίοι δεν προσήλθαν αν και

κλήθηκαν νόμιμα

Τα πρακτικά της συνεδρίασης τηρήθηκαν από την υπάλληλο Παναγιώτα Αναστασίου που έχει ορισθεί με σχετική απόφαση Δημάρχου.

Το κατεπείγον της συνεδρίασης όπως αναγράφεται και στην πρόσκληση-έγκειται στο γεγονός ότι η διαβούλευση επί του θέματος λήγει την 19/5/2021 και έως αυτή την ημερομηνία πρέπει οι γνωμοδοτήσεις των αρμοδίων οργάνων (ΕΠΟΙΖΩ & ΔΗΜΟΤΙΚΟ ΣΥΜΒΟΥΛΙΟ) να έχουν σταλεί στην Επιτροπή Περιβάλλοντος & Ανάπτυξης Στερεάς Ελλάδας.

Το σώμα βάσει των σχετικών διατάξεων δέχθηκε ομόφωνα το κατεπείγον του θέματος και την συζήτηση αυτού στην παρούσα συνεδρίαση

Το θέμα τίθεται ύστερα από το με αριθμ. Πρωτ.7737/2021 έγγραφο της Διεύθυνσης Περιβάλλοντος,Καθαριότητας και Πρασίνου στο οποίο αναγράφονται:

*Σας ενημερώνουμε ότι με το υπ΄ αριθμ. πρωτ. 79267/201/19.04.2021(εισερχόμενο στο Δήμο Λεβαδέων με αριθμ. πρωτ.* *6359/20.04.2021) κοινοποιηθέν έγγραφο της Επιτροπής Περιβάλλοντος & Ανάπτυξης Στερεάς Ελλάδας, ), δημοσιοποιήθηκε η Μ.Π.Ε με τίτλο «Αιολικός Σταθμός Παραγωγής Ηλεκτρικής Ενέργειας (ΑΣΠΗΕ) ισχύος 21 MW, στη θέση «Ράχη-Λούτσες-Ζέλιτσα», της Δημοτικής Ενότητας Κορώνειας, του Δήμου Λεβαδέων, της Περιφερειακής Ενότητας Βοιωτίας, της εταιρείας ENERCOPLAN INVESTMENTS Α.Ε».*

# *Η Μ.Π.Ε. σε ηλεκτρονική μορφή βρίσκεται αναρτημένη στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)

*Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 19.05.2021.*

*Διοικητικά το έργο υπάγεται στην κοινότηταΑγ. Άνναςτου Δ. Λεβαδέων.*

*Σκοπός της μελέτης είναι η έκδοση της Απόφασης Έγκρισης Περιβαλλοντικών Όρων (ΑΕΠΟ) του εν λόγω έργου.*

*Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

*Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.*

*Παρακαλείται η Επιτροπή Ποιότητας Ζωής του δήμου, λαμβάνοντας υπόψη τη γνωμοδότηση του προέδρου της κοινότητας Αγ. Άννας, να προβεί στις σχετικές ενέργειες, που αφορούν στην λήψη της σχετικής γνωμοδοτικής απόφασης και την αποστολή της στην Διεύθυνσή μας και στο Δημοτικό Συμβούλιο.*

*Σας επισυνάπτουμε την περιληπτική έκθεση επί της Μ.Π.Ε. της Υπηρεσίας, και την απόφαση του προέδρου της κοινότητας τοπικού συμβουλίου Αγ. Άννας.*

*.*

Ο κ. Αρκουμάνης σε σχετικό mail που απέστειλε για το θέμα αναφέρει : η ψήφος μου για το αιολικό σταθμό στη θέση Ράχη-Λούτσες-Ζέλιτσα της δημοτικής ενότητας Κορώνειας του Δήμου Λεβαδέων είναι αρνητική! Πολλαπλώς αιτιολογημένη ότι χωροταξικά η επιβάρυνση της κορυφογραμμής του Ελικώνα από αιολικά πάρκα τα οποία δεν προσφέρουν απολύτως τίποτα στην περιοχή μας εκτός από οπτική ρύπανση, καταστροφή περιοχών που είναι βοσκότοποι και χώροι εναπόθεσης μελισσιών!

Η Επιτροπή Ποιότητας Ζωής αφού έλαβε υπόψη:

1. Το υπ.αρίθμ.7737/2021 έγγραφο της Δ/νσης Περιβάλλοντος, Καθαριότητας & Πρασίνου με θέμα: *“*Μελέτης Περιβαλλοντικών Επιπτώσεων με τίτλο: «Αιολικός Σταθμός Παραγωγής Ηλεκτρικής ενέργειας (ΑΣΠΗΕ)ισχύος 21 MW, στη θέση Ράχης Λούτσες-Ζέλιτσα, της Δημοτικής Ενότητας Κορώνειας του Δήμου Λεβαδέων ».
2. Την απόφαση Προέδρου Αγ.Αννας με αρ.Πρωτ.7699/11/5/2021
3. Την από 21/04/2021 Περιληπτική ‘Εκθεση επί της Μ.Π.Ε. του Πρ/νου της Δ/νσης Περιβάλλοντος ,Καθαριότητας & Πρασίνου
4. Το υπ.αρ.79267/201/19-4-2021 (αριθ.πρωτ. 6359/20-04-2021) έγγραφο της Επιτροπής Περιβάλλοντος & Ανάπτυξης με θέμα:Εντολή προς δημοσίευση μελέτης Περιβαλλοντικών Επιπτώσεων.
5. Τις διατάξεις του άρθρου 73 του Ν.3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010)
6. Τις διατάξεις του άρθρου 75 του Ν. 3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010,όπως αντικαταστάθηκε με το άρθρο 77 του Ν. 4555/2018,(Πρόγραμμα ΚΛΕΙΣΘΕΝΗΣ,ΦΕΚ 133/Α/2018,στο οποίο προστέθηκε εδάφιο σύμφωνα με το άρθρο 2 του Ν.4623/2019 (ΦΕΚ 134//Α/2019)
7. το άρθρο 10 της απο 11/3/2020 Πράξης Νομοθετικού Περιεχομένου (ΦΕΚ 55/Α/2020)
8. την 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
9. Τους πίνακες ψηφοφορίας των συμμετεχόντων μελών στην δια περιφοράς συνεδρίαση.
10. Την μεταξύ των μελών συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται ΑΡΝΗΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων που φέρει τον τίτλο: «**Αιολικός Σταθμός Παραγωγής Ηλεκτρικής ενέργειας (ΑΣΠΗΕ)ισχύος 21 MW, στη θέση Ράχης Λούτσες-Ζέλιτσα, της Δημοτικής Ενότητας Κορώνειας του Δήμου Λεβαδέων ».**

».

**Η παρούσα απόφαση πήρε αριθμό 4/2021.**

Ο ΠΡΟΕΔΡΟΣ ΤΗΣ Ε.ΠΟΙ.ΖΩ.

Ιωάννης Δ. Ταγκαλέγκας

Τα Μέλη

Καλογρηάς Αθανάσιος

Σαγιάννης Μιχαήλ

Καράβα Χρυσοβαλάντου-Βασιλική (Βάλια)

Τόλιας Δημήτριος

Αρκουμάνης Πέτρος

Πλιακοστάμος Κωνσταντίνος

ΠΙΣΤΟ ΑΠΟΣΠΑΣΜΑ

ΛΙΒΑΔΕΙΑ 13/05/2021

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ